Kõige suurem ja ilmselt kohalike eestlaste hulgas tuntum ostukeskus on Auchan Kirchbergis (5, rue Alphonse Weicker). Auchani sees on mitu väiksemat poodi ja suur selvehall (hypermarché), kus on müügil ka riided, raamatud, elektroonika, kodutarbed jne. Valik on väga suur. Auchani juurde sõidavad linnabussid nr 16, 18, 125, 144, 192 ja 194. Et Auchan on Prantsusmaa kett, on ka suur osa toodetest prantsusepärased, müüjad üldiselt prantsuskeelsed ja vaid mõni üksik müüja räägib inglise või saksa keelt. Auchani all on parkla, kus esimesed kolm tundi on parkimine tasuta.